CELEX: 32013R1270
Language: sk
Date: 2013-11-15
Title: Nariadenie Rady (EÚ) č. 1270/2013 z  15. novembra 2013 o rozdelení rybolovných možností na základe Protokolu medzi Európskou úniou a Marockým kráľovstvom, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Marockým kráľovstvom

7.12.2013   
            
            
               SK
            
            
               Úradný vestník Európskej únie
            
            
               L 328/40
            
         NARIADENIE RADY (EÚ) č. 1270/2013
   z 15. novembra 2013
   o rozdelení rybolovných možností na základe Protokolu medzi Európskou úniou a Marockým kráľovstvom, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Marockým kráľovstvom
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 3,
   so zreteľom na návrh Európskej komisie,
   keďže:
   
               (1)
            
            
               Rada 22. mája 2006 schválila Dohodu o partnerstve v sektore rybolovu medzi Európskym spoločenstvom a Marockým kráľovstvom (1) (ďalej len „dohoda o partnerstve“) tým, že prijala nariadenie (ES) č. 764/2006 (2).
            
         
               (2)
            
            
               Únia rokovala s Marockým kráľovstvom o novom protokole k dohode o partnerstve v rybolovných otázkach, ktorým sa plavidlám Únie udeľujú rybolovné možnosti vo vodách spadajúcich pod zvrchovanosť alebo jurisdikciu Marockého kráľovstva. Nový protokol k dohode o partnerstve bol parafovaný 24. júla 2013.
            
         
               (3)
            
            
               Rada prijala 15. novembra 2013 rozhodnutie 2013/1270/EÚ (3) o podpise nového protokolu.
            
         
               (4)
            
            
               Mala by sa definovať metóda rozdeľovania rybolovných možností medzi členské štáty na obdobie platnosti nového protokolu.
            
         
               (5)
            
            
               V súlade s článkom 10 ods. 1 nariadenia Rady (ES) č. 1006/2008 (4) Komisia v prípadoch, keď sa ukáže, že sa rybolovné možnosti udelené Únii na základe nového protokolu úplne nevyužívajú, informuje o tejto skutočnosti príslušné členské štáty. Ak členský štát neodpovie v lehote, ktorú stanoví Rada, považuje sa to za potvrdenie skutočnosti, že plavidlá príslušného členského štátu v danom období úplne nevyužívajú svoje rybolovné možnosti. Rada by mala stanoviť uvedenú lehotu.
            
         
               (6)
            
            
               Toto nariadenie by sa malo uplatňovať odo dňa nadobudnutia účinnosti nového protokolu.
            
         
               (7)
            
            
               Vzhľadom na neodkladnosť tejto záležitosti by sa mala uplatniť výnimka z osemtýždňovej lehoty uvedenej v článku 4 Protokolu č. 1 o úlohe národných parlamentov v Európskej únii, ktorý tvorí prílohu k Zmluve o Európskej únii a Zmluve o fungovaní Európskej únie,
            
         PRIJALA TOTO NARIADENIE:
   Článok 1
   1.   Rybolovné možnosti stanovené Protokolom medzi Európskou úniou a Marockým kráľovstvom, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Marockým kráľovstvom (ďalej len „protokol“), sa rozdeľujú medzi členské štáty takto:
   
               Kategória rybolovu
            
            
               Typ plavidla
            
            
               Členský štát
            
            
               Licencie alebo kvóty
            
         
               Maloobjemový rybolov pelagických druhov na severe
            
            
               Plavidlá so záťahovými sieťami < 100 GT
            
            
               Španielsko
            
            
               20
            
         
               Maloobjemový rybolov na severe
            
            
               Plavidlá s lovnými šnúrami na lov pri dne < 40 GT
            
            
               Španielsko
            
            
               25
            
         
               Portugalsko
            
            
               7
            
         
               Plavidlá s lovnými šnúrami na lov pri dne ≥ 40 GT < 150 GT
            
            
               Portugalsko
            
            
               3
            
         
               Maloobjemový rybolov na juhu
            
            
               Lovné šnúry a udice < 80 GT
            
            
               Španielsko
            
            
               10
            
         
               Rybolov pri dne
            
            
               Plavidlá s lovnými šnúrami na lov pri dne
            
            
               Španielsko
            
            
               7
            
         
               Portugalsko
            
            
               4
            
         
               Plavidlá s vlečnými sieťami
            
            
               Španielsko
            
            
               5
            
         
               Taliansko
            
            
               0
            
         
               Lov tuniakov
            
            
               Plavidlá na lov udicami
            
            
               Španielsko
            
            
               23
            
         
               Francúzsko
            
            
               4
            
         
               Priemyselný rybolov pelagických druhov
            
            
               80 000 ton za rok
               a maximálne 10 000 ton za mesiac a všetky plavidlá,
               s výnimkou augusta až októbra, keď je maximálny mesačný výlov stanovený na 15 000 ton.
               Rozdelenie plavidiel, ktoré sú oprávnené loviť ryby:
               
                            
                        
                        
                           10 plavidiel s výtlakom viac ako 3 000 GT
                        
                     
                            
                        
                        
                           3 plavidlá s výtlakom od 150 do 3 000 GT
                        
                     
                            
                        
                        
                           5 plavidiel s výtlakom menej ako 150 GT
                        
                     
            
               Nemecko
            
            
               6 467 t
            
         
               Litva
            
            
               20 693 t
            
         
               Lotyšsko
            
            
               11 640 t
            
         
               Holandsko
            
            
               24 567 t
            
         
               Írsko
            
            
               2 917 t
            
         
               Poľsko
            
            
               4 525 t
            
         
               Spojené kráľovstvo
            
            
               4 525 t
            
         
               Španielsko
            
            
               467 t
            
         
               Portugalsko
            
            
               1 555 t
            
         
               Francúzsko
            
            
               2 644 t
            
         2.   Nariadenie (ES) č. 1006/2008 sa uplatňuje bez toho, aby tým bola dotknutá dohoda o partnerstve.
   3.   Ak sa žiadosťami o oprávnenie na rybolov, ktoré podali členské štáty uvedené v odseku 1 tohto článku, nevyčerpajú rybolovné možnosti stanovené protokolom, Komisia v súlade s článkom 10 nariadenia (ES) č. 1006/2008 posúdi žiadosti o oprávnenie na rybolov od akéhokoľvek iného členského štátu.
   4.   Lehota uvedená v článku 10 ods. 1 nariadenia (ES) č. 1006/2008, v rámci ktorej členské štáty majú potvrdiť, že úplne nevyužívajú dohodnuté rybolovné možnosti, sa stanovuje na desať pracovných dní odo dňa, ku ktorému im Komisia oznámi, že rybolovné možnosti nie sú úplne vyčerpané.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od dátumu nadobudnutia účinnosti protokolu.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. novembra 2013
      
         
            Za Radu
         
         
            predseda
         
         R. ŠADŽIUS
      
   
   
      (1)  Ú. v. EÚ L 141, 29.5.2006, s. 4.
   
      (2)  Nariadenie Rady (ES) č. 764/2006 z 22. mája 2006 o uzavretí Dohody o partnerstve v sektore rybolovu medzi Európskym spoločenstvom a Marockým kráľovstvom (Ú. v. EÚ L 141, 29.5.2006, s. 1).
   
      (3)  Pozri stranu 40 tohto úradného vestníka.
   
      (4)  Nariadenie Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva, o zmene a doplnení nariadení (EHS) č. 2847/93 a (ES) č. 1627/94 a o zrušení nariadenia (ES) č. 3317/94 (Ú. v. EÚ L 286, 29.10.2008, s. 33).